b'\n_START_ARTICLE_\nKoncentrisk borg\n_START_PARAGRAPH_\nEn koncentrisk borg er en borg med to eller flere koncentriske ringmure, s\xc3\xa5ledes at den indre mur er h\xc3\xb8jere end den ydre, og den derfor kan forsvares herfra. Ordet koncentrisk betyder ikke at borgene var cirkul\xc3\xa6re; og termen kan derfor v\xc3\xa6r vildledende, hvis det tages for bogstaveligt. Layoutet p\xc3\xa5 disse borge var typisk kvadratiske (som det ses p\xc3\xa5 Belvoir og Beaumaris) hvor terr\xc3\xa6net tillod det, eller en irregul\xc3\xa6r polygon (som Krak og Margat), hvor ringmurene f\xc3\xb8lge landskabet p\xc3\xa5 bakker eller klippefremspring._NEWLINE_Koncentriske borge minder om \xc3\xa9n borg, der ligger inden i en anden, der s\xc3\xa5ledes skaber en indre og en ydre borgg\xc3\xa5rd: De er typisk bygger uden et centralt fritst\xc3\xa5ende keep. Hvor borgen inkludere et s\xc3\xa6rlig st\xc3\xa6rkt t\xc3\xa5rn (donjon), som Krak eller Margat, ligger det ikke sammen med den indre enceinte.'